**O D B O R N É S T AN OV I S K O**

**hlavného kontrolóra obce Podbiel k návrhu rozpočtu na rok 2022**

**december 2021**

**OBSAH**

1. Východiská spracovania stanoviska 3
2. Tvorba a základná charakteristika návrhu rozpočtu 3
3. Bežný rozpočet 5

C.1. Bežné príjmy 5

C.1.1. Bežné príjmy – daňové 5

C.1.2. Bežné príjmy – nedaňové 6

C.1.3. Tuzemské bežné granty a transfery 6

C.2. Bežné výdavky 7

1. Kapitálový rozpočet 7

D.1. Kapitálové príjmy 7

D.2. Kapitálové výdavky 7

1. Finančné operácie 8

E.1. Finančné operácie – príjmy 8

E.2. Finančné operácie – výdavky 8

1. Návrh rozpočtu na rok 2022 8
2. Záver 9

Podľa § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu rozpočtu obce Podbiel na rok 2022.

1. V**ÝCHODISKÁ SPRACOVANIA STANOVISKA**

Pri spracovaní stanoviska som vychádzal z posúdenia predloženého návrhu rozpočtu na rok 2022 a viacročného rozpočtu na roky 2023-2024 (ďalej len „návrh rozpočtu“) z hľadiska zákonnosti, ako aj z hľadiska metodickej správnosti a odbornosti jeho zostavenia a predloženia na schválenie obecnému zastupiteľstvu (ďalej len „OZ“).

1. **Súlad so všeobecne záväznými právnymi predpismi**

Návrh rozpočtu je spracovaný v súlade so všeobecne záväznými právnymi predpismi:

* zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z. n. p.
* zákonom č 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p.

Návrh rozpočtu zohľadňuje príslušné ustanovenia:

* zákona č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z. n. p., na základe ktorého obec vydala všeobecne záväzné nariadenia k jednotlivým miestnym daniam
* zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z. n. p.
* zákona NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov
* ostatných súvisiacich všeobecne záväzných právnych predpisov

1. **Dodržanie informačnej povinnosti zo strany obce Podbiel**

Návrh rozpočtu bol zverejnený v obci obvyklým spôsobom – na úradnej tabuli obecného

úradu dňa 26.11.2020 t. j. v zákonom stanovenej lehote (najmenej 15 dní pred jeho schválením) *v* súlade s § 9 ods. 2 zákona č. 369/1990 Zb. o obecnom zriadení v z. n. p.

1. **Tvorba a základná charakteristika návrhu rozpočtu**

Návrh rozpočtu je spracovaný v súlade s príslušnými ustanoveniami zákona 583/2004 Z. z. ako viacročný rozpočet na roky 2023-2024. Viacročný rozpočet je zostavovaný v rovnakom členení, v akom sa zostavuje rozpočet na príslušný rozpočtový rok.

Rozpočet na rozpočtový rok 2022 je po jeho schválení OZ záväzný, rozpočty na nasledujúce dva rozpočtové roky sú orientačné, v ďalších častiach sa odborné stanovisko bude týkať návrhu rozpočtu obce na rok 2022.

Predložený návrh rozpočtu sa vnútorne člení v súlade s ustanovením § 10 ods. 3 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na:

a) bežný rozpočet – bežné príjmy a bežné výdavky

b) kapitálový rozpočet - kapitálové príjmy a kapitálové výdavky

c) finančné operácie

Návrh rozpočtu v oblasti príjmov ako aj v oblasti výdavkov je v členení minimálne na úrovni hlavnej kategórie ekonomickej klasifikácie rozpočtovej klasifikácie podľa § 10 odst.4.

Obec v súlade s § 4 ods.5 zák. 583/2004 o rozpočtových pravidlách územnej samosprávy neuplatňuje programový rozpočet.

**Východiská tvorby rozpočtu**

Návrh rozpočtu vychádza z doporučených východísk rozpočtu verejnej správy, z vývoja

hospodárenia obce v roku 2021 a zo skutočností v predchádzajúcich sledovaných rokoch.

Návrh rozpočtu na rok 2022 je zostavený ako vyrovnaný, pričom:

- celkové príjmy sú rozpočtované vo výške 749164,- €

- celkové výdavky sú rozpočtované vo výške 821552,- €

Rozdiel rozpočtu vo výške 72388,- € je krytý zostatkami finančných prostriedkov z minulých rokov.

Prehľad rozpočtovaných **príjmov** na rok 2022 podľa hlavných kategórií je uvedený v nasledujúcej tabuľke:

Tabuľka č.1

|  |  |  |  |
| --- | --- | --- | --- |
| **Hlavná kategória** | **Názov** | **Suma v €** | **Podiel v %** |
| 100 | Daňové príjmy | **522215** | 69,71 |
| 200 | Nedaňové príjmy | **35303**  (11503+23800ZŠ) | 4,71 |
| 300 | Granty a transfery | **191646**  (191506 +140ZŠ) | 25,58 |
| 400 | Príjmy z transakcií s fin. aktívami a pasívami | 0 |  |
| 500 | Prijaté úvery, pôžičky a návratné fin. výpomoci | 0 |  |
| **Návrh rozpočtu príjmov na rok 2021** | | **749164** | 100 |

Úroveň navrhovaného rozpočtu príjmov má po niekoľkoročných klesaniach stúpajúcu tendenciu (na rok 2019 bol navrhovaný príjem vo výške 1.166 966,- €, na rok 2020 bol navrhovaný príjem 823 046,- € a na rok 2021 to bolo 732 033,- €) V porovnaní s rokom 2021 je nárast navrhovaných príjmov o 2,34%.

V návrhu rozpočtu na rok 2022 sú **výdavky** rozpočtované v celkovej výške 821552,-€. Prehľad rozpočtovaných výdavkov je uvedený v nasledujúcej tabuľke**:**

Tabuľka č.2

|  |  |  |  |
| --- | --- | --- | --- |
| **Trieda** | **Názov** | **Suma v €** | **Podiel v %** |
| 01 | Všeobecné verejné služby | **210897**  (BV 194217 + FO 16680) | 25,67 |
| 03 | Verejný poriadok a bezpečnosť | **6141** | 0,75 |
| 04 | Ekonomická oblasť | **43896** | 5,34 |
| 05 | Ochrana životného prostredia | **35000** | 4,26 |
| 06 | Bývanie a občianska vybavenosť | **91010**  (BV 24 950 + KV 66 060) | 11,08 |
| 08 | Rekreácie, kultúra, náboženstvo | **39720** | 4,83 |
| 09 | Vzdelávanie (ZŠ s MŠ) | **385318** (ZŠ) | 46,90 |
| 10 | Sociálne zabezpečenie | **9570** | 1,17 |
| **Návrh rozpočtu výdavkov na rok 2022** | | **821552** | 100 |

Úroveň navrhovaných rozpočtov výdavkov má stúpajúci trend (okrem roku 2019 kde boli výdavky rozpočtované v celkovej výške 1 166 966,-€) na rok 2020 bol navrhovaný výdaj 787 822,-€, na rok 2021 to bolo 798 581-€ a na rok 2022 je to 821 552-€ čo je v porovnaní s rokom 2021 nárast o 2,88%.

1. **Bežný rozpočet**

**C.1 Bežné príjmy**

Tabuľka č.3

|  |  |  |  |
| --- | --- | --- | --- |
| **Hlavná kategória** | **Názov** | **Suma v €** | **Podiel v %** |
| 100 | Daňové príjmy | **522215** | 69,71 |
| 200 | Nedaňové príjmy | **35303**  (11503+23800 ZŠ) | 4,71 |
| 300 | Granty a transfery | **191646**  (191506 +140ZŠ) | 25,58 |
| **Návrh rozpočtu bežných príjmov na rok 2021** | | **732033** | **100** |

Hlavným zdrojom príjmov bežného rozpočtu sú daňové príjmy, granty a transfery, ktoré tvoria viac ako 95% príjmov.

C.1.1 Bežné príjmy - daňové

Tabuľka č.4

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 110 | Dane z príjmov a kapitálového majetku | 465000 | 89,04 |
| 120 | Dane z majetku | 32310 | 6,19 |
| 130 | Dane za tovary a služby | 24905 | 4,77 |
| **Návrh rozpočtu bežných príjmov daňových na rok 2021** | | **522215** | **100** |

Hlavným zdrojom daňových príjmov sú dane z príjmov a kapitálového majetku, ktoré tvoria takmer 90% príjmov.

Vývoj bežných príjmov - daňových za roky 2019–2020, rozpočet po zmenách za rok 2021 a predpoklad na rok 2022.

Tabuľka č.5

|  |  |  |  |  |
| --- | --- | --- | --- | --- |
| **Kategória** | **Rok 2019** | **Rok 2020** | **Rok 2021** | **Rok 2022** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **110** | 478483,60 | 464594,40 | 461590 | 465000 |
| **120** | 34650,60 | 34053,41 | 32264 | 32310 |
| **130** | 18920,73 | 21813,13 | 21953 | 24905 |

Pri dani z príjmov poukazovanej samospráve – podielovej dane, obec očakáva v roku 2022 nárast z výnosu podielovej dane. Návrh rozpočtu príjmov pri daniach z majetku (pozemkov) **dlhodobo predpokladá ich pokles** na základe plnenia v roku 2021. Je nutné urýchlene urobiť analýzu príčin poklesu príjmov pri daniach z nehnuteľností (pozemkov), nakoľko obec prichádza o časť príjmov (oproti 2020 je to cca 2 000,- €). Ostatné dane z nehnuteľnosti sú približne na rovnakej úrovni ako v predchádzajúcom roku. Návrh rozpočtu príjmov dane za tovary a služby počíta zo zvýšením poplatku za komunálny odpad a drobný stavebný odpad. Ku dňu spracovania môjho stanoviska ale nebolo schválené nové VZN o zvýšení poplatkuza komunálny odpad a drobný stavebný odpad. Návrh rozpočtu príjmov vychádza z predpokladu že VZN bude schválené. Ak si obec kladie za cieľ z dosiahnutých výnosov pokrývať všetky náklady na jeho likvidáciu, čo sa nedarí, **odporúčam vykonať analýzu skutočných nákladov** na likvidáciu komunálneho odpadu a drobného stavebného odpadu s cieľom možného zníženia týchto nákladov a zvýšenia efektivity a účinnosti vykonávania tejto činnosti..

C.1.2. Bežné príjmy - nedaňové

Tabuľka č.6

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 210 | Príjmy z podnikania a z vlastníctva majetku | 3 671 | 10,40 |
| 220 | Administratívne a iné poplatky a platby (obec+ZŠ) | 31 617  (7817+23800) | 89,56 |
| 240 | Úroky z domácich úverov, pôžičiek a vkladov | 0 | 0 |
| 290 | Iné nedaňové príjmy | 15 | 0,04 |
| **Návrh rozpočtu bežných príjmov nedaňových na rok 2022** | | **35 303** | **100** |

Hlavným zdrojom bežných príjmov - nedaňových, sú administratívne a iné poplatky (hlavne platby za ZŠ a MŠ), ktorý tvoria skoro 90% nedaňových príjmov.

Vývoj bežných príjmov - nedaňových za roky 2019–2020, rozpočet po zmenách za rok 2021 a predpoklad na rok 2022

Tabuľka č.7

|  |  |  |  |  |
| --- | --- | --- | --- | --- |
| **Kategória** | **Rok 2019** | **Rok 2020** | **Rok 2021** | **Rok 2022** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **210** | 8 359,96 | 5471,53 | 3654 | 3 671 |
| **220** (+ZŠ) | 39583,66 | 33 493 | 32 593 | 31 617 |
| **240** | 44,56 | 0,21 | 0 | 0 |
| **290** | 1 915,92 | 3711,74 | 1002 | 15 |

Návrh rozpočtu príjmov z podnikania a z vlastníctva majetku **dlhodobo predpokladá ich pokles** (dividendy, z prenajatých budov, KŠH).

C.1.3 Tuzemské bežné granty a transfery

Tabuľka č.8

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 310 | Tuzemské granty a transfery  (obec + ZŠ) | **191646**  (191506 +140ZŠ) | 100 |
| Návrh tuzemských grantov a transferov na rok 2022 | | **191 646** | 100 |

Vývoj tuzemských grantov a transferov za roky 2019–2020, rozpočet po zmenách za rok 2021 a návrh na rok 2022

Tabuľka č.9

|  |  |  |  |  |
| --- | --- | --- | --- | --- |
| **Kategória** | **Rok 2019** | **Rok 2020** | **Rok 2021** | **Rok 2022** |
|  | **Plnenie v €** | **Plnenie v €** | **Rozpočet po zmenách v €** | **Návrh v €** |
| **310** | 223 580,2 | 210 500,17 | 248272 | **191 646** |

**C.2 Bežné výdavky**

Návrh rozpočtu bežných výdavkov na rok 2022 je vo výške 738812,-€. Návrh rozpočtovaných bežných výdavkov (hlavná kategória 600) na rok 2022 ako aj skutočné čerpanie za roky 2019–2020 a rozpočet po zmenách za rok 2021 je uvedený v nasledujúcej tabuľke:

Tabuľka č.10

|  |  |  |  |  |
| --- | --- | --- | --- | --- |
| **Trieda** | **Hlavná kategória 600 -Bežné výdavky** | | | |
| Rok 2019 | Rok 2020 | Rok 2021 | Rok 2022 |
| Skutočné čerpanie v € | Skutočné čerpanie v € | Rozpočet po zmenách v € | Návrh v € |
| 01 Všeobecné verejné služby | 164981,66 | 166876,11 | 186938 | 194217 |
| 03Verejný poriadok a bezpečnosť | 6201,03 | 5411,66 | 6047 | 6141 |
| 04 Ekonomická oblasť | 24915,03 | 18779,42 | 31026 | 43896 |
| 05 Ochrana životného prostredia | 23897,36 | 24196,08 | 30800 | 35000 |
| 06 Bývanie a obč. vybavenosť | 27509,99 | 12756,63 | 29032 | 24950 |
| 07 Zdravotníctvo | 0 | 3424,52 | 40905 | 0 |
| 08 Rekreácie, kultúra, nábož. | 81491,07 | 38973,61 | 39375 | 39720 |
| 09 Vzdelávanie (ZŠ s MŠ) | 369098,31 | 373211,99 | 412718 | 385318 |
| 10 Sociálne zabezpečenie | 8931,58 | 9469,56 | 9740 | 9570 |
| **Spolu** | **707026,03** | **653099,58** | **786581** | **738812** |

Najvyššie výdavky sú triede 09 Vzdelávanie, ktoré tvoria 52,15% bežných výdavkov.

1. **Kapitálový rozpočet**

**D.1 Kapitálové príjmy**

Tabuľka č.11

|  |  |  |  |  |
| --- | --- | --- | --- | --- |
| **Kategória** | **Rok 2019** | **Rok 2020** | **Rok 2021** | **Rok 2022** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **230** | 22,39 | 900,67 | - | - |
| **320** | 257737,57 | 62039,39 | - | - |

Kapitálové príjmy na rok 2022 nie sú rozpočtované.

**D.2 Kapitálové výdavky**

Kapitálové výdavky na rok 2022 sú rozpočtované vo výške 66 060,- €. Návrh rozpočtovaných kapitálových výdavkov (hlavná kategória 700) na rok 2022 ako aj skutočné čerpanie za roky 2019–2020 a rozpočet po zmenách za rok 2021 je uvedený v nasledujúcej tabuľke:

Tabuľka č.12

|  |  |  |  |  |
| --- | --- | --- | --- | --- |
| **Trieda** | **Hlavná kategória 700 -Kapitálové výdavky** | | | |
| Rok 2019 | Rok 2020 | Rok 2021 | Rok 2022 |
| Skutočné čerpanie v € | Skutočné čerpanie v € | Rozpočet po zmenách v € | Návrh v € |
| 01 Všeobecné verejné služby |  |  |  |  |
| 03Verejný poriadok a bezpečnosť |  |  |  |  |
| 04 Ekonomická oblasť | 7361 |  | 15340 |  |
| 05 Ochrana životného prostredia |  |  |  |  |
| 06 Bývanie a obč. vybavenosť | 385155,94 | 11640 | 41 360 | 66060 |
| 08 Rekreácie, kultúra, nábož. |  |  | 4 644 |  |
| 09 Vzdelávanie (ZŠ s MŠ) |  |  |  |  |
| 10 Sociálne zabezpečenie |  |  |  |  |
| **Spolu** | **392516,94** | **11640** | **61344** | **66060** |

Kapitálové výdavky na rok 2022 sú rozpočtované na obstaranie kapitálových aktivít ako je realizácia nových stavieb – hasičská zbrojnica, rekonštrukcia stavieb – hasičská zbrojnica, ktoré neboli zrealizované už v roku 2020, ďalej na projektovú dokumentáciu, nákup pozemkov, dofinancovanie územného plánu obce.

Návrh rozpočtu kapitálových výdavkov pre rok 2022 je v porovnaní s rozpočtom po zmenách za roku 2021 (nejedná sa o skutočné čerpanie ale len úpravu, skutočný stav čerpania môže byť aj dosť odlišný – výrazné nečerpanie) vyšší o 4 716,00 €, čo predstavuje nárast o 7,7%.

1. **Finančné operácie**

**E.1 Finančné operácie – príjmy**

Na rok 2022 sú rozpočtované príjmové finančné operácie vo výške 72 388,- € (prevod prostriedkov z rezervného fondu obce.

**E.2 Finančné operácie – výdavky**

Na rok 2022 sú finančné operácie vo výdavkovej časti rozpočtované vo výške 16 680,-€ z toho výdavky na splácanie úveru zahŕňajú splácanie:

* úveru č. 21/021/10 PRIMA BANKA, istina v roku 2022 bude vo výške 16 680,-€,

Splatnosť úveru je v roku 2025.

1. **Návrh rozpočtu na rok 2022**

Súhrnný návrh rozpočtu obce na rok 2022 je nasledovný:

Tabuľka č.13

|  |  |  |
| --- | --- | --- |
| **Návrh rozpočtu na rok 2021** | | |
| **Bežný rozpočet** | Príjmy | **749 164** |
|  | Výdavky | **738 812** |
|  | Prebytok/schodok | **+10 352** |
| **Kapitálový rozpočet** | Príjmy | **0** |
|  | Výdavky | **66 060** |
|  | Prebytok/schodok | **-66 060** |
| **Finančné operácie** | Príjmy | **72 388** |
|  | Výdavky | **16 680** |
|  | Prebytok/schodok | **55 708** |
| **Celkom** | Príjmy | **821 552** |
|  | Výdavky | **821552** |
|  | **Rozdiel** | **0** |

Bežný rozpočet spĺňa podmienku zák. 583/2004 o rozpočtových pravidlách územnej samosprávy, § 10 odst.7, kde je stanovené, že bežný rozpočet je obec povinná zostaviť ako vyrovnaný alebo prebytkový. Bežný rozpočet na rok 2022 je postavený ako prebytkový vo výške 10352,-€.

Kapitálový rozpočet. Podľa citovaného zákona kapitálový rozpočet môže byť postavený ako vyrovnaný alebo prebytkový. Kapitálový rozpočet môže byť postavený aj ako schodkový, ak je tento schodok možné kryť prebytkom bežného rozpočtu, zostatkami finančných prostriedkov z minulých rokov, resp. návratnými zdrojmi financovania. Kapitálový rozpočet pre rok 2022 je postavený ako schodkový vo výške 66060,- €

Návrh finančných operácií je navrhnutý ako prebytkový vo výške 55708,-€, použije sa na krytie schodku kapitálového rozpočtu

Návrh rozpočtu na rok 2022 je tak postavený ako vyrovnaný.

1. **Záver**

Návrh rozpočtu na rok 2022 a návrh viacročného rozpočtu obce je spracovaný v súlade so všeobecne záväznými právnymi predpismi.

Návrh rozpočtu bol zverejnený v obci obvyklým spôsobom na vývesnej tabuli v zákonom stanovenej lehote, t.j. najmenej 15 dní pred jeho schválením. Návrh rozpočtu by mal byť podaný zrozumiteľne pre širokú verejnosť tak, aby sa k nemu mohli vyjadriť obyvatelia obce. Forma v akej boli návrhy rozpočtu v predchádzajúcich rokoch zverejnené, požiadavku zrozumiteľnosti nenapĺňala a nedávala žiadnu možnosť pripomienkovania zo strany občanov. Návrh rozpočtu na rok 2022 a návrh viacročného rozpočtu už bol zverejnený ako podpoložkový, čo je výrazný posun vpred, je zrozumiteľný pre verejnosť a dáva možnosť jeho pripomienkovania aj zo strany verejnosti.

Návrh viacročného rozpočtu obce na nasledujúce rozpočtové roky (2023-2024), keďže nie je záväzný, je viac menej ako splnená zákonná povinnosť.

Samotné zostavovanie návrhu rozpočtu neprebiehalo štandardným postupom, tzn. zostavovateľ rozpočtu po spracovaní súhrnného rozpočtu (obec+RO) nepredložil hlavnému kontrolórovi na spracovanie jeho stanoviska a ani príslušným orgánom obce (komisie a ich návrhy). Stanoviská a prípadné pripomienky podľa podmienok a možností mal zostavovateľ zohľadniť a zapracovať do návrhu rozpočtu. Takto upravený návrh rozpočtu zostavovateľ zverejní zákonným spôsobom.

Na záver konštatujem, že predložený návrh rozpočtu Obce Podbiel na rok 2022 spĺňa všetky zákonné ustanovenia dotknutých všeobecne záväzných právnych predpisov a odporúčam obecnému zastupiteľstvu schváliť predložený návrh rozpočtu na rok 2022 z výnimkou položky kapitálový rozpočet – výdavky – rozvoj obcí –realizácia nových stavieb Hasičská zbrojnica v navrhovanej výške 14 500,- € (za práce v roku 2019 bez rozpočtového krytia a v rozpore s projektovou dokumentáciou) a viacročný rozpočet zobrať na vedomie.

6. december 2021 Ing. Miroslav BULLA

Hlavný kontrolór obce Podbiel

Počet listov:

Výtlačok jediný

Registratúrna značka - LF 4

Znak hodnoty a lehota uloženia – 5